**ELŐTERJESZTÉS**

Mőcsény Község Képviselő - testületének 2020. január hó 28. nap

rendes/rendkívüli testületi ülésére

1. napirendi ponthoz

|  |  |
| --- | --- |
| Tárgy: | Jelentés a lejárt határidejű határozatok végrehajtásáról, beszámoló a két ülés között végzett munkáról. |
| Előterjesztő: | Krachun Elemér polgármester |
| Előterjesztést készítette: | dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

**Tisztelt Képviselő-testület!**

Az alábbiakban számolunk be az elmúlt testületi ülés óta lejárt képviselő-testületi határozatok végrehajtásáról:

**1.)** **80/2019.(XII.11.) számú határozat**

Mőcsény Község Önkormányzati Képviselő-testülete a Magyarország helyi önkormányzatairól szóló 2011. évi CXCLXXXIX. törvény 85. § rendelkezéseinek figyelembe vételével:

1. tudomásul veszi Kismányok község Bonyhádi Közös Önkormányzati Hivatalból történő kilépését;
2. tudomásul veszi Bátaapáti és Mórágy községek csatlakozását;
3. jóváhagyja a határozat 1. és 2. mellékletét képező közös önkormányzati hivatalt létrehozó megállapodás 1. számú módosítását;
4. jóváhagyja a határozat 3. és 4. mellékletét képező Alapító Okiratot Módosító Okiratot valamint az egységes szerkezetű Alapító Okiratot.

Mőcsény Község Önkormányzati Képviselő-testülete felhatalmazza a polgármestert az alapító okirat aláírására, és felkéri a jegyzőt az alapító okirat Magyar Államkincstárnak történő megküldésére, felhatalmazza az esetleges hiánypótlások teljesítésére.

Határidő: azonnal

Felelős: Dr. Puskásné dr. Szeghy Petra

*A határozat kivonat megküldésre került.*

**2.) 82/2019.(XII.11.) számú határozat**

1.) Mőcsény Községi Önkormányzat Képviselő-testülete Mőcsény Község Önkormányzatának 2020-2024. évi stratégiai ellenőrzési tervét az előterjesztés 1. számú melléklete szerint elfogadja.

2.) Mőcsény Község Önkormányzat Képviselő-testülete Mőcsény Község Önkormányzatának 2020. évi éves belső ellenőrzési tervét az előterjesztés 2. számú melléklete szerint jóváhagyja.

Határidő: folyamatos

Felelős: Dr. Puskásné Dr. Szeghy Petra Jegyző

3.) Mőcsény Község Képviselő-testülete felhatalmazza Filóné Ferencz Ibolyát, a Társulás Elnökét hogy a 2020. évi belső ellenőrzési feladatok ellátására Dr. Kádár Andrásné egyéni vállalkozóval a Völgységi Önkormányzatok Társulása költségvetése terhére szerződést kössön.

Határidő: 2020. január 31.

Felelős: Filóné Ferencz Ibolya Társulás Elnöke

*A határozat kivonat megküldésre került.*

**3.) 83/2019.(XII.11.) számú határozat**

Mőcsény Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 88. § (1) bekezdésében kapott hatáskörében eljárva a Társadalmi Ellenőrző Tájékoztató Társulás társulási megállapodást a határozat melléklete szerinti tartalommal elfogadja, egyúttal felhatalmazza a polgármestert annak aláírására.

A képviselő-testület egyúttal a 72/2019.(XI.27.)számú határozatát az új társulási megállapodás törzskönyvi nyilvántartásba történő bejegyzés napjával visszavonja.

*Határidő:*a testületi ülést követő 3. nap

*Felelős*: Krachun Elemér polgármester

*Határozatról értesül:* TETT munkaszervezete

társult önkormányzatok polgármesterei

irattár

*A határozat kivonat megküldésre került.*

**Beszámoló a két ülés között végzett munkáról:**

December 17: Egy éves garanciális bejárás került megtartásra a TOP pályázat kapcsán.

Január 13 : Bonyhádi Közös Önkormányzati Hivatal polgármestereinek megbeszélésén vettem részt.

Január 15: Töttösi Attilával egyeztettem a játszóterek felülvizsgálatával kapcsolatban. Egyeztettem a Péri Józsefnével az önkormányzati ingatlanok értintésvédelmi felülvizsgálatáról.

*Határozati javaslat:*

Mőcsény Község Önkormányzat Képviselő-testülete a lejárt határidejű határozatok végrehajtásáról szóló jelentést valamint a két ülés között végzett munkáról szóló beszámolót az előterjesztés szerint elfogadja.

Mőcsény, 2020. január 21.

Krachun Elemér s.k.

polgármester